Արտավազդ Սահակյան (բժիշկ)

Արտավազդ Բագրատի Սահակյան (), հայ ականավոր վիրաբույժ, պլաստիկ վիրաբույժ։

Կրթություն 
Արտավազդ Սահակյանը ծնվել է 1953 թվականի փետրվարի 22-ին, Նոյեմբերյանի շրջանի Կողբ գյուղում։ 1969-1975 թթ. սովորել և ավարտել է Երևանի պետական բժշկական ինստիտուտի բուժական ֆակուլտետը։ 1982-1984 թթ. ուսանել է Ա. Միքայելյանի անվան վիրաբուժության ինստիտուտի պլաստիկ վիրաբուժության և միկրովիրաբուժության կլինիկական օրդինատուրայում։ 1989 թ. պաշտպանել է թեկնածուական ատենախոսություն «Ոտնաթաթը որպես դաստակի վերականգնման համար ազատ տրանսպլանտատների դոնորային զոնա» թեմայով, Մոսկվայի բժշկական ինստիտուտի գիտական խորհրդի և ԽՍՀՄ բարձրագույն որակավորման հանձնաժողովի խրախուսական պատվոգրով՝ ստանալով բժշկական գիտությունների թեկնածուի գիտական աստիճան։
Վերապատրաստվել է Ռուսաստանում, Ֆրանսիայում, Գերմանիայում, Շվեյցարիայում և ԱՄՆ-ում։

Աշխատանքային գործունեություն 
 1976-1982 թթ. - Դնեպրոպետրովսկի թիվ 16 հիվանդանոցի ընդհանուր վիրաբույժ։
 1985-1996 թթ. - Կրտսեր գիտաշխատող, ավագ գիտաշխատող, միկրովիրաբուժության հանրապետական կենտրոնի ղեկավար։
 1985 թ. առ այսօր - ՀՀ առողջապահության նախարարության գլխավոր պլաստիկ վիրաբույժ և միկրովիրաբույժ։
 1990-1992 թթ. -	Մասնակցել է Արարատի (Երասխ), Նոյեմբերյանի, Մեղրիի ինքնապաշտպանական մարտերում վիրավորների տարհանման և բուժման աշխատանքներին։
 1992-1996 թթ. - Ա. Միքայելյանի անվան վիրաբուժության ինստիտուտի պլաստիկ և վերականգնողական միկրովիրաբուժության բաժանմունքի վարիչ։
 1996-1998 թթ. - Երևանի քաղաքապետարանի առողջապահության և սոցապահովման վարչության պետ։
 1996 թ. առ այսօր - Համալսարանական թիվ 1 կլինիկական հիվանդանոցի պլաստիկ, վերականգնողական վիրաբուժության և միկրովիրաբուժության կլինիկայի ղեկավար, ԵՊԲՀ պլաստիկ վիրաբուժության և միկրովիրաբուժության ամբիոնի վարիչ։

Գիտական գործունեությունը 
 200-ից ավելի գիտական հոդվածների հեղինակ հայկական և արտասահմանյան ամսագրերում։
 7 գյուտի հեղինակ։

Հասարակական և քաղաքական գործունեություն 
 
 Պլաստիկ վերականգնողական և էսթետիկ վիրաբույժների հայկական ասոցիացիայի (AAPRAS) անդամ։
 Պլաստիկ վերականգնողական և էսթետիկ վիրաբուժության եվրոպական միության (ESPRAS) անդամ։
 Պլաստիկ վերականգնողական և էսթետիկ վիրաբուժության միջազգային կոնֆեդերացիայի (IPRAS) անդամ։
 1995 թ. ընտրվել է ՀՀ Ազգային ժողովի 1-ին գումարման պատգամավոր։
 1998-2008 թթ. - Հայաստանի պլաստիկ վիրաբույժների ասոցիացիայի նախագահ։

Պարգևներ և կոչումներ 
 «Հայրենիքին մատուցած ծառայությունների համար» 1-ին աստիճանի մեդալ (2010)։
 Հայաստանի Հանրապետության վաստակավոր բժիշկ (2014)։
 Մխիթար Հերացու մեդալ
 ԼՂՀ «Արիության համար» մեդալ,
 ՀՀ վարչապետի հուշամեդալ,
 Ֆրիտյոֆ Նանսենի մեդալ։
 Բժշկական ծառայության պահեստի ավագ լեյտենանտ։
 Բժշկական գիտությունների թեկնածու, դոցենտ։
 Տավուշի մարզի պատվավոր քաղաքացի։

Ամուսնացած է, ունի երկու որդի։

Ծանոթագրություններ 

Հայ վիրաբույժներ
Հայ պլաստիկ վիրաբույժներ
Երևանի պետական բժշկական համալսարանի շրջանավարտներ
Կողբ (Տավուշի մարզ) գյուղում ծնվածներ
1953 ծնունդներ
ՀՀ ԱՆ գլխավոր մասնագետներ
ՀՀ ԱԺ 1-ին գումարման պատգամավորներ
«Հայրենիքին մատուցած ծառայությունների համար» 1-ին աստիճանի մեդալակիրներ
ՀՀ վաստակավոր բժիշկներ
Մխիթար Հերացու մեդալակիրներ
Բժշկական գիտությունների թեկնածուներ